ਐਨੀ ਗੁਗਲੀਆ
ਐਨੀ ਗੁਗਲੀਆ (ਜਨਮ 15 ਨਵੰਬਰ 1990) ਇੱਕ ਕੈਨੇਡੀਅਨ ਸਕੇਟਬੋਰਡਰ ਅਤੇ ਐਲ.ਜੀ.ਬੀ.ਟੀ.ਕਿਉ. ਅਧਿਕਾਰ ਕਾਰਕੁਨ ਹੈ। ਉਸ ਨੇ ਆਪਣੀ ਪਛਾਣ ਲੈਸਬੀਅਨ ਵਜੋਂ ਦੱਸੀ। ਉਸਨੂੰ ਇੱਕ ਪ੍ਰਮੁੱਖ ਐਲ.ਜੀ.ਬੀ.ਟੀ.ਕਿਉ. ਕਾਰਕੁਨ ਵਜੋਂ ਵੀ ਜਾਣਿਆ ਜਾਂਦਾ ਹੈ। ਉਸਨੇ 2020 ਸਮਰ ਓਲੰਪਿਕ ਵਿੱਚ ਕੈਨੇਡਾ ਦੀ ਨੁਮਾਇੰਦਗੀ ਕਰਦੇ ਹੋਏ 30 ਸਾਲ ਦੀ ਉਮਰ ਵਿੱਚ ਓਲੰਪਿਕ ਵਿੱਚ ਆਪਣੀ ਸ਼ੁਰੂਆਤ ਕੀਤੀ ਸੀ, ਜਿੱਥੇ ਪਹਿਲੀ ਵਾਰ ਓਲੰਪਿਕ ਵਿੱਚ ਸਕੇਟਬੋਰਡਿੰਗ ਨੂੰ ਵੀ ਸ਼ਾਮਲ ਕੀਤਾ ਗਿਆ ਸੀ। 2020 ਸਮਰ ਓਲੰਪਿਕ ਦੌਰਾਨ, ਉਸਨੇ ਔਰਤਾਂ ਦੇ ਸਟ੍ਰੀਟ ਈਵੈਂਟ ਵਿੱਚ ਹਿੱਸਾ ਲਿਆ। ਉਸਨੇ ਓਲੰਪਿਕ ਲਈ ਕੁਆਲੀਫਾਈ ਕਰਨ ਵਿੱਚ ਅਸਫ਼ਲ ਰਹਿਣ ਦੇ ਬਾਵਜੂਦ ਇੱਕ ਗੈਰ-ਰਵਾਇਤੀ ਤਰੀਕੇ ਨਾਲ 2020 ਦੇ ਸਮਰ ਓਲੰਪਿਕ ਵਿੱਚ ਜਗ੍ਹਾ ਬਣਾਈ। ਉਸ ਨੂੰ ਸ਼ੁਰੂ ਵਿੱਚ 2020 ਸਮਰ ਓਲੰਪਿਕ ਲਈ ਕੈਨੇਡੀਅਨ ਸ਼੍ਰੇਣੀ ਵਿੱਚ ਨਹੀਂ ਚੁਣਿਆ ਗਿਆ ਸੀ, ਪਰ ਬਾਅਦ ਵਿੱਚ ਸਕੇਟਬੋਰਡਿੰਗ ਈਵੈਂਟ ਵਿੱਚ ਇੱਕ ਜ਼ਖਮੀ ਅਥਲੀਟ ਦੇ ਬਦਲ ਵਜੋਂ ਸ਼ਾਮਲ ਕੀਤਾ ਗਿਆ ਸੀ।